จัมป์ (เพลงแบล็กพิงก์)

"จัมป์" (; ) เป็นเพลงของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 11 กรกฎาคม 2025 ผ่านสังกัดวายจีเอนเตอร์เทนเมนต์ ซึ่งร่วมมือในการจัดจำหน่ายใหม่กับดิออร์ชาร์ด แทนที่อินเตอร์สโคปผู้จัดจำหน่ายเดิม นับเป็นซิงเกิลนำจากอีพีภาษาเกาหลีชุดที่สาม เดดไลน์ เขียนโดยเท็ดดี, ดิปโล, 24, ซีไค, คลอเดีย วาเลนตินา, จัมพา, มาลาคี และเจสซี บลู และผลิตโดยดิปโล, 24, บัวซ์ ฟัน เดอ บีตส์, เซกกา และเอปดรัมส์ เป็นเพลงแนวฮาร์ดสไตล์และยูโรแดนซ์ที่ฮึกเหิม โดยผสมผสานเข้ากับดนตรีคลับ, เทคโน และอีดีเอ็ม ถือเป็นการเปลี่ยนแปลงครั้งสำคัญเมื่อเทียบกับผลงานก่อนหน้าของวงที่เน้นดนตรีป็อปเป็นหลัก 

"จัมป์" ประสบความสำเร็จเชิงพาณิชย์และกลายเป็นเพลงอันดับหนึ่งเพลงที่สามของแบล็กพิงก์บนชาร์ต บิลบอร์ด โกลบอล 200 และเพลงที่สี่บนชาร์ตโกลบอลคลูชันยูเอส ทำให้พวกเธอเป็นศิลปินหญิงที่มีเพลงขึ้นอันดับหนึ่งมากที่สุดในประวัติศาสตร์ของชาร์ตหลัง เพลงยังขึ้นอันดับสูงสุดในมาเลเซีย สิงคโปร์ ไต้หวัน ไทย และเวียดนาม และติดสิบอันดับแรกในออสเตรีย, เช็กเกีย, เยอรมนี, กรีซ, ฮ่องกง, อินโดนีเซีย, ญี่ปุ่น, เนเธอร์แลนด์, ลัตเวีย, ลิทัวเนีย, ลักเซมเบิร์ก, เปรู, ฟิลิปปินส์, โปแลนด์, ซาอุดีอาระเบีย, เกาหลีใต้, สวิตเซอร์แลนด์ และสหรัฐอาหรับเอมิเรตส์ และได้รับการระดับทองคำขาวในฝรั่งเศสและระดับทองคำในออสเตรเลียและนิวซีแลนด์

"จัมป์" ได้รับคำวิจารณ์เชิงบวกจากนักวิจารณ์ในเรื่องการเปลี่ยนทิศทางดนตรีของวงและการประกาศความเป็นอิสระ เพลงยังได้รับการยกย่องให้เป็นหนึ่งในเพลงเคป็อปยอดเยี่ยมแห่งปีจากสื่อหลายสำนัก ซึ่งนิตยสาร ฟอบส์ ยกให้เป็นเพลงเคป็อปที่ได้รับเสียงชื่นชมมากที่สุดในปีนั้น มิวสิกวิดีโอกำกับโดยเดฟ เมเยอส์ และได้รับการเผยแพร่ทางช่องยูทูบของแบล็กพิงก์ในวันเดียวกับการออกซิงเกิล เพื่อประชาสัมพันธ์ แบล็กพิงก์ได้เปิดตัวซิงเกิลดังกล่าวในเดดไลน์เวิลด์ทัวร์ ก่อนที่จะออกจำหน่ายอย่างเป็นทางการ

 เบื้องหลังและการวางจำหน่าย 
วันที่ 19 กุมภาพันธ์ 2025 แบล็กพิงก์ได้ประกาศกำหนดการทัวร์รอบโลกที่จะเริ่มขึ้นในเดือนกรกฎาคม และต่อมาได้เปิดเผยชื่อทัวร์ว่า เดดไลน์เวิลด์ทัวร์ ในวันที่ 9 มิถุนายน วายจีเอนเตอร์เทนเมนต์ยืนยันว่าแบล็กพิงก์ได้ถ่ายทำมิวสิกวิดีโอเพลงใหม่ตั้งแต่วันที่ 6 มิถุนายน ในโซลร่วมกับ "ผู้กำกับที่มีชื่อเสียงจากต่างประเทศ" จากนั้นในวันที่ 23 มิถุนายน ต้นสังกัดได้ประกาศว่าแบล็กพิงก์จะเปิดตัวซิงเกิลการกลับมาที่การแสดงเปิดทัวร์ในวันที่ 5 กรกฎาคม วงได้เปิดตัวเว็บไซต์แบบอินเตอร์แอ็กทีฟเมื่อวันที่ 1 กรกฎาคม ซึ่งมีแผนที่ของโซลปรากฏอยู่ โดยมีจุดสองจุดที่ระบุด้วยป้ายตัวพิมพ์ใหญ่ทั้งหมดว่า "Do Not Jump" (ห้ามกระโดด) โดยคำว่า "Not" (ห้าม) ถูกขีดฆ่าด้วยสเปรย์สีชมพู ในวันที่ 4 กรกฎาคม แบล็กพิงก์ได้เผยแพร่ตัวอย่างวิดีโอพร้อมคำบรรยายว่า "Ready to Jump?" (พร้อมกระโดดหรือยัง?) ซึ่งเป็นการเผยตัวอย่างเพลงใหม่ของพวกเธอ

วันที่ 5 กรกฎาคม แบล็กพิงก์ได้เปิดตัวเพลง "จัมป์" และแสดงเพลงดังกล่าวบนเวที ในการแสดงเปิดทัวร์ที่สนามกีฬาโกยัง ในคอนเสิร์ต เจนนีเปิดเผยว่าเพลงดังกล่าวจะเผยแพร่บนแพลตฟอร์มสตรีมมิงภายในสัปดาห์นั้น ต่อมาในวันที่ 7 กรกฎาคม แบล็กพิงก์ได้เผยแพร่ตัวอย่างมิวสิกวิดีโอเพื่อยืนยันว่าเพลงจะออกจำหน่ายในอีกสี่วันให้หลัง "จัมป์" ได้รับการเผยแพร่ในรูปแบบดิจิทัลเมื่อวันที่ 11 กรกฎาคม ผ่านสังกัดวายจีเอนเตอร์เทนเมนต์ ภายใต้ความร่วมมือการจัดจำหน่ายใหม่กับดิออร์ชาร์ด แทนที่อินเตอร์สโคปผู้จัดจำหน่ายเดิมของวง เพลงดังกล่าวนับเป็นผลงานใหม่ของวงในรอบ 2 ปี 10 เดือน นับตั้งแต่สตูดิโออัลบั้มชุดที่สอง บอร์นพิงก์ (2022) นอกเหนือจากเพลงประกอบวิดีโอเกม "เดอะเกิลส์" ในปี 2023 ในบทสัมภาษณ์กับ โว้กเกาหลี ลิซ่ายืนยันว่า "จัมป์" เป็นซิงเกิลก่อนวางจำหน่ายอัลบั้มของวงที่กำลังจะมาถึง

 การวางองค์ประกอบเพลงและเนื้อร้อง 
"จัมป์" เขียนโดยเท็ดดี, ดิปโล, 24, ซีไค, คลอเดีย วาเลนตินา, จัมพา, มาลาคี และเจสซี บลู และผลิตโดยดิปโล, 24, บัวซ์ ฟัน เดอ บีตส์, เซกกา และเอปดรัมส์ เป็นเพลงแนวฮาร์ดสไตล์, ยูโรแดนซ์ และแดนซ์ป็อปที่มีจังหวะรวดเร็วและเต็มไปด้วยพลัง ซึ่งผสมผสานกับองค์ประกอบของดนตรีคลับ, ซินท์ป็อป, ยูโรเปียนเทคโน และอีดีเอ็ม ถือเป็นการเปลี่ยนแปลงครั้งสำคัญจากดนตรีป็อปเดิม ๆ ที่วงเคยทำมาตลอด วายจีเอนเตอร์เทนเมนต์ระบุว่าเพลงเริ่มต้นด้วย "การริฟกีตาร์อย่างโดดเด่น ซึ่งชวนให้นึกถึงบรรยากาศของภาพยนตร์ตะวันตกที่สามารถสัมผัสได้อย่างชัดเจนราวกับอยู่ในภาพยนตร์" เพลงยังได้รับการอธิบายว่าเป็นการเปลี่ยนแปลงที่เด่นชัดเมื่อเทียบกับรูปแบบดนตรีก่อนหน้าของวง และมี  "ท่อนคอรัสที่ทำให้เสพติด" 

ด้านเนื้อเพลง "จัมป์" เน้นเกี่ยวกับพลังแห่งการออกไปเที่ยวยามค่ำคืนกับเพื่อนสาว ท่อนแรกของเพลงเริ่มต้นด้วยโรเซและจีซูกำลังบอกกับคนที่คาดว่าเป็นอดีตคนรักให้ฟังเกี่ยวกับความรู้สึกบ้าคลั่งที่เข้าครอบงำพวกเธอในบางครั้ง ส่วนท่อนฮุก เจนนีและลิซ่าเชิญชวนให้ทุก ๆ คน วิ่งขึ้นบนฟลอร์เต้นรำแล้วกระโดด ส่วนท่อนเวิร์สที่สองกล่าวถึงภคินีภาพ (sisterhood) ที่นำไปสู่การปลดปล่อยผู้หญิงให้เป็นอิสระได้อย่างไร ก่อนที่ท่อนคอรัสจะกลับมาวนซ้ำเกี่ยวกับอรรถบทของผู้หญิงที่กำลังเต้นและกระโดดเพื่อปลดปล่อยความรู้สึกอีกครั้ง

ชาร์ต

รายสัปดาห์
+ ตารางแสดงอันดับชาร์ตรายสัปดาห์ของ "จัมป์" ชาร์ต (2025) ตำแหน่งสูงสุด Bolivia (Billboard) 25 Canada CHR/Top 40 (Billboard) 23 Central America Anglo Airplay (Monitor Latino) 3 Chile (Billboard) 14 China (TME Korean) 1 Costa Rica Anglo Airplay (Monitor Latino) 3 Croatia International Airplay (Top lista) 10 Ecuador Anglo Airplay (Monitor Latino) 9 France (SNEP) 15 Greece International Streaming (IFPI) 3 Guatemala Anglo Airplay (Monitor Latino) 1 Honduras Anglo Airplay (Monitor Latino) 1 Hong Kong (Billboard) 2 India International Streaming (IMI) 9 Indonesia Streaming (IFPI) [Select 2025 Week 29] 2 Israel (Mako Hit List) 88 Japan Combined Singles (Oricon) 13 Latin America Anglo Airplay (Monitor Latino) 9 Latvia Airplay (LaIPA) 13 Latvia Streaming (LaIPA) 3 Lithuania (AGATA) 6 Luxembourg (Billboard) 4 Malaysia Streaming (IFPI) [Select 2025 Week 29] 1 Mexico Anglo Airplay (Monitor Latino) 8 Middle East and North Africa Streaming (IFPI) [Select 2025 Week 29] 6 Nicaragua Airplay (Monitor Latino) 15 Norway (IFPI Norge) 56 Panama Anglo Airplay (Monitor Latino) 9 Peru (Billboard) 5Philippines (Philippines Hot 100)5 Poland (Polish Airplay Top 100) 23 Poland (Polish Streaming Top 100) 10 Portugal (AFP) 13 Saudi Arabia Streaming (IFPI) [Select 2025 Week 29] 5 Singapore Streaming (RIAS) 1 South Korea (Circle) 2 Taiwan (Billboard) 1 Thailand Streaming (IFPI) [Select 2025 Week 29] 1 United Arab Emirates Streaming (IFPI) [Select 2025 Week 29] 4 Uruguay Anglo Airplay (Monitor Latino) 13 Venezuela Anglo Airplay (Monitor Latino) 8 Vietnam (Vietnam Hot 100) 1

รายเดือน
+ ตารางแสดงอันดับชาร์ตรายเดือนของ "จัมป์" ชาร์ต (2025) ตำแหน่งสูงสุด Belarus Airplay (TopHit) 9 CIS Airplay (TopHit) 18 Estonia Airplay (TopHit) 14 Kazakhstan Airplay (TopHit) 19 Latvia Airplay (TopHit) 22 Lithuania Airplay (TopHit) 17 Russia Airplay (TopHit) 20 South Korea (Circle) 3

สิ้นปี
+ ตารางแสดงอันดับชาร์ตสิ้นปีของ "จัมป์" ชาร์ต (2025) ตำแหน่ง Belarus Airplay (TopHit) 70 Canada (Canadian Hot 100) 97 Canada CHR/Top 40 (Billboard) 81 CIS Airplay (TopHit) 127 Estonia Airplay (TopHit) 61 France (SNEP) 118 Global 200 (Billboard) 110 Latvia Airplay (TopHit) 56 Netherlands (Dutch Top 40) 63 Netherlands (Single Top 100) 88 Switzerland (Schweizer Hitparade) 97 US Hot Dance/Pop Songs (Billboard) 8

การรับรอง

 ประวัติการจำหน่าย 
+ วันที่ออกจำหน่ายและรูปแบบของ "จัมป์" ภูมิภาค วันที่ รูปแบบ สังกัด  ทั่วโลก 11 กรกฎาคม 2025  วายจี  สหรัฐอเมริกา 16 กรกฎาคม 2025 วิทยุเพลงฮิตร่วมสมัย   อิตาลี 31 กรกฎาคม 2025 การกระจายเสียงทางวิทยุ   

 อ้างอิง 

หมวดหมู่:เพลงในปี พ.ศ. 2568
หมวดหมู่:ซิงเกิลในปี พ.ศ. 2568
หมวดหมู่:เพลงของแบล็กพิงก์
หมวดหมู่:ซิงเกิลในสังกัดวายจีเอ็นเตอร์เทนเมนต์
หมวดหมู่:เพลงที่ประพันธ์คำร้องโดยเท็ดดี พัก
หมวดหมู่:เพลงที่ประพันธ์คำร้องโดยดิปโล
หมวดหมู่:ซิงเกิลอันดับ 1 ในประเทศมาเลเซีย
หมวดหมู่:ซิงเกิลอันดับ 1 ในประเทศสิงคโปร์